title: Direktiva Vijeća 2013/20/EU od 13. svibnja 2013. o prilagodbi određenih direktiva u području sigurnosti hrane, veterinarske i fitosanitarne politike zbog pristupanja Republike Hrvatske

text:
               03/Sv. 73

               HR

               Službeni list Europske unije

               5

         32013L0020

               L 158/234

               SLUŽBENI LIST EUROPSKE UNIJE

         DIREKTIVA VIJEĆA 2013/20/EU
   od 13. svibnja 2013.
   o prilagodbi određenih direktiva u području sigurnosti hrane, veterinarske i fitosanitarne politike zbog pristupanja Republike Hrvatske
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Ugovor o pristupanju Hrvatske, a posebno njegov članak 3. stavak 4.,
   uzimajući u obzir Akt o pristupanju Hrvatske, a posebno njegov članak 50.,
   uzimajući u obzir prijedlog Europske komisije,
   budući da:

               (1)

               Na temelju članka 50. Akta o pristupanju Hrvatske, kad zakonski akti institucija doneseni prije pristupanja zahtijevaju prilagodbu zbog pristupanja, a potrebne prilagodbe nisu predviđene u Aktu o pristupanju ili u njegovim prilozima, Vijeće je dužno djelujući kvalificiranom većinom, na prijedlog Komisije, donijeti potrebne pravne akte ako izvorni akt nije donijela Komisija.

               (2)

               U Završnom aktu Konferencije kojim je sastavljen i usvojen Ugovor o pristupanju Hrvatske navodi se da su visoke ugovorne stranke postigle politički sporazum o nizu prilagodbi zakona, koje su donijele institucije, a koji su potrebni radi pristupanja Hrvatske te pozivaju Vijeće i Komisiju da usvoje te prilagodbe prije pristupanja, kompletirane i ažurirane, prema potrebi, kako bi se uzeo u obzir razvoj zakonodavstva Unije.

               (3)

               Direktive 64/432/EEZ (1), 89/108/EEZ (2), 91/68/EEZ (3), 96/23/EZ (4), 97/78/EZ (5), 2000/13/EZ (6), 2000/75/EZ (7), 2002/99/EZ (8), 2003/85/EZ (9), 2003/99/EZ (10) i 2009/156/EZ (11) potrebno je stoga na odgovarajući način izmijeniti,.

         DONIJELO JE OVU DIREKTIVU:
   Članak 1.
   Izmjenjuju se direktive 64/432/EEZ, 89/108/EEZ, 91/68/EEZ, 96/23/EZ, 97/78/EZ, 2000/13/EZ, 2000/75/EZ, 2002/99/EZ, 2003/85/EZ, 2003/99/EZ i 2009/156/EZ kako je navedeno u Prilogu ovoj Direktivi.
   Članak 2.
   1.   Države članice najkasnije do datuma pristupanja Hrvatske Uniji donose i objavljuju potrebne zakone i druge propise kako bi se uskladili s ovom Direktivom. One o tome odmah obavješćuju Komisiju.
   One su dužne primjenjivati ove odredbe od datuma pristupanja Hrvatske Uniji.
   Kada države članice donose ove mjere, te mjere prilikom njihove službene objave sadržavaju upućivanje na ovu Direktivu ili se uz njih navodi takvo upućivanje. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu ovisno o i od datuma stupanja na snagu Ugovora o pristupanju Hrvatske.
   Članak 4.
   Ova je Direktiva upućena državama članicama.

      Sastavljeno u Bruxellesu 13. svibnja 2013.

            Za Vijeće

            Predsjednik

         S. COVENEY

      (1)  Direktiva Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (SL 121, 29.7.1964., str. 1977/64.).

      (2)  Direktiva Vijeća 89/108/EEZ od 21. prosinca 1988. o usklađivanju zakonodavstava država članica u odnosu na brzo smrznutu hranu namijenjenu prehrani ljudi (SL L 40, 11.2.1989., str. 34.).

      (3)  Uredba Vijeća 91/68/EEZ od 28. siječnja 1991. o uvjetima zdravlja životinja kojima se uređuje trgovina životinjama iz porodica ovaca i koza unutar Zajednice (SL L 46, 19.2.1991., str. 19.).

      (4)  Direktiva Vijeća 96/23/EZ od 29. travnja 1996. o mjerama za praćenje određenih tvari i njihovih ostataka u živim životinjama i proizvodima životinjskog podrijetla (SL L 125, 23.5.1996., str. 10.).

      (5)  Direktiva Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (SL L 24, 30.1.1998., str. 9.).

      (6)  Direktiva 2000/13/EZ Europskog parlamenta i Vijeća od 20. ožujka 2000. o usklađivanju zakonodavstava država članica o označivanju, prezentiranju i oglašavanju hrane (SL L 109, 6.5.2000., str. 29.).

      (7)  Direktiva Vijeća 2000/75/EZ od 20. studenoga 2000. o utvrđivanju posebnih odredaba za kontrolu i iskorjenjivanje bolesti plavog jezika (SL L 327, 22.12.2000., str. 74.).

      (8)  Direktiva Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (SL L 18, 23.1.2003., str. 11.).

      (9)  Direktiva Vijeća 2003/85/EZ od 29. rujna 2003. o mjerama Zajednice za suzbijanje slinavke i šapa (SL L 306, 22.11.2003., str. 1.).

      (10)  Direktiva 2003/99/EZ Europskog parlamenta i Vijeća od 17. studenoga 2003. o praćenju zoonoza i uzročnika zoonoza (SL L 325, 12.12.2003., str. 31.).

      (11)  Direktiva Vijeća 2009/156/EZ od 30. studenoga 2009. o uvjetima zdravlja životinja kojima se uređuje premještanje i uvoz kopitara iz trećih zemalja (SL L 192, 23.7.2010., str. 1.).
   PRILOG
   DIO A

      ZAKONI O SIGURNOSTI HRANE

               1.

               U članku 8. stavku 1. točki (a) Direktive 89/108/EEZ, sljedeće se dodaje na popis:
               „hrvatski: ‚brzo smrznuto’.”

               2.

               Direktiva 2000/13/EZ mijenja se kako slijedi:

                           (a)

                           U članku 5. stavku 3. drugom podstavku, popis koji počinje sa „bugarski” i završava s „bestrålad” ili „behandlad med joniserande strålning” zamjenjuje se sljedećim:

                                       „—

                                       bugarski:

                                                   —

                                                   ‚облъчено’ ili ‚обработено с йонизиращо лъчение’,

                                       —

                                       španjolski:

                                                   —

                                                   ‚irradiado’ ili ‚tratado con radiación ionizante’,

                                       —

                                       češki:

                                                   —

                                                   ‚ozářeno’ ili ‚ošetřeno ionizujícím zářením’,

                                       —

                                       danski:

                                                   —

                                                   ‚bestrålet/…’ or ‚strålekonserveret’ ili ‚behandlet med ioniserende stråling’ ili ‚konserveret med ioniserende stråling’,

                                       —

                                       njemački:

                                                   —

                                                   ‚bestrahlt’ ili ‚mit ionisierenden Strahlen behandelt’,

                                       —

                                       estonski:

                                                   —

                                                   ‚kiiritatud’ ili ‚töödeldud ioniseeriva kiirgusega’,

                                       —

                                       grčki:

                                                   —

                                                   ‚επεξεργασμένο με ιονίζουσα ακτινοβολία’ ili ‚ακτινοβολημένο’,

                                       —

                                       engleski:

                                                   —

                                                   ‚irradiated’ ili ‚treated with ionising radiation’,

                                       —

                                       francuski:

                                                   —

                                                   ‚traité par rayonnements ionisants’ ili ‚traité par ionisation’,

                                       —

                                       hrvatski:

                                                   —

                                                   ‚konzervirano zračenjem’ ili ‚podvrgnuto ionizirajućem zračenju’,

                                       —

                                       talijanski:

                                                   —

                                                   ‚irradiato’ ili ‚trattato con radiazioni ionizzanti’,

                                       —

                                       latvijski:

                                                   —

                                                   ‚apstarots’ ili ‚apstrādāts ar jonizējošo starojumu’,

                                       —

                                       litavski:

                                                   —

                                                   ‚apšvitinta’ ili ‚apdorota jonizuojančiąja spinduliuote’,

                                       —

                                       mađarski:

                                                   —

                                                   ‚sugárkezelt’ ili ‚ionizáló energiával kezelt’,

                                       —

                                       malteški:

                                                   —

                                                   ‚ittrattat bir-radjazzjoni’ ili ‚ittrattat b’radjazzjoni jonizzanti’,

                                       —

                                       nizozemski:

                                                   —

                                                   ‚doorstraald’ ili ‚door bestraling behandeld’ ili ‚met ioniserende stralen behandeld’,

                                       —

                                       poljski:

                                                   —

                                                   ‚napromieniony’ ili ‚poddany działaniu promieniowania jonizującego’,

                                       —

                                       portugalski:

                                                   —

                                                   ‚irradiado’ ili ‚tratado por irradiação’ ili ‚tratado por radiação ionizante’,

                                       —

                                       rumunjski:

                                                   —

                                                   ‚iradiate’ ili ‚tratate cu radiații ionizate’,

                                       —

                                       slovački:

                                                   —

                                                   ‚ošetrené ionizujúcim žiarením’,

                                       —

                                       slovenski:

                                                   —

                                                   ‚obsevano’ ili ‚obdelano z ionizirajočim sevanjem’,

                                       —

                                       finski:

                                                   —

                                                   ‚säteilytetty’ ili ‚käsitelty ionisoivalla säteilyllä’,

                                       —

                                       švedski:

                                                   —

                                                   ‚bestrålad’ ili ‚behandlad med joniserande strålning’.”;

                           (b)

                           u članku 10. stavku 2. sljedeće se umeće na popis iza unosa na francuskom:

                                       „—

                                       hrvatski:

                                                   —

                                                   ‚upotrijebiti do’,”.

         DIO B

      VETERINARSKO ZAKONODAVSTVO

               1.

               U članku 2. stavku 2. točki (p) Direktive 64/432/EEZ sljedeće se dodaje na popis:

                           „—

                           hrvatski:

                                       —

                                       županija,”.

               2.

               U članku 2. točki (b) Direktive 91/68/EEZ sljedeće se dodaje na popis u točki 14.:

                           „—

                           hrvatski:

                                       —

                                       županija,”.

               3.

               U članku 8. stavku 3. Direktive 96/23/EZ iza trećeg podstavka umeće se sljedeći podstavak:
               „Hrvatska je dužna po prvi put do 31. ožujka 2014. dostaviti Komisiji rezultate svojih planova za detekciju ostataka i tvari te svojih kontrolnih mjera.”

               4.

               Prilog I. Direktivi 97/78/EZ zamjenjuje se sljedećim:

                  „PRILOG I.
                  DRŽAVNA PODRUČJA NAVEDENA NA POPISU U ČLANKU 1.

                              1.

                              Državno područje Kraljevine Belgije.

                              2.

                              Državno područje Republike Bugarske.

                              3.

                              Državno područje Češke Republike.

                              4.

                              Državno područje Kraljevine Danske bez Farskih Otoka i Grenlanda.

                              5.

                              Državno područje Savezne Republike Njemačke.

                              6.

                              Državno područje Republike Estonije.

                              7.

                              Državno područje Irske.

                              8.

                              Državno područje Helenske Republike.

                              9.

                              Državno područje Kraljevine Španjolske bez Ceute i Melille.

                              10.

                              Državno područje Francuske Republike.

                              11.

                              Državno područje Republike Hrvatske.

                              12.

                              Državno područje Talijanske Republike.

                              13.

                              Državno područje Republike Cipra.

                              14.

                              Državno područje Republike Latvije.

                              15.

                              Državno područje Republike Litve.

                              16.

                              Državno područje Velikog Vojvodstva Luksemburga.

                              17.

                              Državno područje Mađarske.

                              18.

                              Državno područje Malte.

                              19.

                              Državno područje Kraljevine Nizozemske u Europi.

                              20.

                              Državno područje Republike Austrije.

                              21.

                              Državno područje Republike Poljske.

                              22.

                              Državno područje Portugalske Republike.

                              23.

                              Državno područje Rumunjske.

                              24.

                              Državno područje Republike Slovenije.

                              25.

                              Državno područje Slovačke Republike.

                              26.

                              Državno područje Republike Finske.

                              27.

                              Državno područje Kraljevine Švedske.

                              28.

                              Državno područje Ujedinjene Kraljevine Velike Britanije i Sjeverne Irske.”

               5.

               U Prilogu II. Direktivi 2000/75/EZ umeće se sljedeća glava u dijelu A iza unosa „LABORATOIRE COMMUNAUTAIRE DE RÉFÉRENCE POUR LA FIÈVRE CATARRHALE DU MOUTON”:
               „REFERENTNI LABORATORIJ ZAJEDNICE ZA BOLEST PLAVOG JEZIKA”.

               6.

               Prilog II. Direktivi 2002/99/EZ mijenja se kako slijedi:

                           (a)

                           u točki 2. prvoj alineji, umeće se sljedeća ISO oznaka iza oznake „GR”:
                           „HR”;

                           (b)

                           u točke 2. trećoj alineji dodaje se skupina inicijala:
                           „EZ,”.

               7.

               U Prilogu XI. Direktivi 2003/85/EZ umeće se sljedeće u tablicu u okviru dijela A iza unosa za Francusku:

                           „HR

                           Hrvatska

                           Hrvatski veterinarski institut, Zagreb

                           Hrvatska”

               8.

               U članku 9. stavku 1. drugi podstavak Direktive 2003/99/EZ zamjenjuje se sljedećim:
               „Svaka država članica svake godine do kraja svibnja dostavlja Komisiji za Bugarsku i Rumunjsku, prvi put do kraja svibnja 2008., a za Hrvatsku prvi put do kraja svibnja 2014., izvješće o kretanjima i izvorima zoonoza, uzročnicima zoonoza i antimikrobnoj otpornosti, obuhvaćajući podatke prikupljene prema člancima 4., 7. i 8. tijekom prethodne godine. Izvješća i svi njihovi sažeci bit će javno dostupni.”

               9.

               U članku 4. stavku 6. prvom podstavku Direktive 2009/156/EZ uvodni tekst zamjenjuje se sljedećim:
               „Kad država članica izrađuje ili je izradila dobrovoljni ili obavezni program suzbijanja za bolest na koju su kopitari osjetljivi, ona može Komisiji predočiti program u roku od šest mjeseci od 4. srpnja 1990. za Belgiju, Dansku, Njemačku, Irsku, Grčku, Španjolsku, Francusku, Italiju, Luksemburg, Nizozemsku, Portugal i Ujedinjenu Kraljevinu, od 1. siječnja 1995. za Austriju, Finsku i Švedsku, od 1. svibnja 2004. za Češku, Estoniju, Cipar, Latviju, Litvu, Mađarsku, Maltu, Poljsku, Sloveniju, Slovačku, od 1. siječnja 2007. za Bugarsku i Rumunjsku i od 1. srpnja 2013. za Hrvatsku, posebno navodeći sljedeće:”.


title: Direktiva Komisije 2006/20/EZ od 17. veljače 2006. o izmjeni, radi prilagodbe tehničkom napretku, Direktive Vijeća 70/221/EEZ u odnosu na spremnike goriva i zaštitu od stražnjeg podlijetanja motornih vozila i njihovih prikolica  Tekst značajan za EGP

text:
               13/Sv. 014

               HR

               Službeni list Europske unije

               105

         32006L0020

               L 048/16

               SLUŽBENI LIST EUROPSKE UNIJE

               17.02.2006.

      DIREKTIVA KOMISIJE 2006/20/EZ
   od 17. veljače 2006.
   o izmjeni, radi prilagodbe tehničkom napretku, Direktive Vijeća 70/221/EEZ u odnosu na spremnike goriva i zaštitu od stražnjeg podlijetanja motornih vozila i njihovih prikolica
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 70/156/EEZ od 6. veljače 1970. o usklađivanju zakonodavstava država članica u odnosu na homologaciju motornih vozila i njihovih prikolica (1), a posebno drugu alineju njezinog članka 13. stavka 2.,
   uzimajući u obzir Direktivu Vijeća 70/221/EEZ od 20. ožujka 1970. o usklađivanju zakonodavstava država članica u odnosu na spremnike tekućega goriva i zaštitu od stražnjeg podlijetanja za motorna vozila i njihove prikolice (2), a posebno njezin članak 3.,
   budući da:

               (1)

               Direktiva 70/221/EEZ jedna je od posebnih direktiva u smislu postupka EZ homologacije koji je utvrđen Direktivom 70/156/EEZ. Odredbe Direktive 70/156/EEZ o sustavima, sastavnim dijelovima i zasebnim tehničkim jedinicama vozila stoga se primjenjuju na Direktivu 70/221/EEZ.

               (2)

               Kako bi se povećala razina zaštite naprave za zaštitu od stražnjeg podlijetanja trebale bi podnijeti povećane razine sila te bi trebalo uzeti u obzir vozila koja upotrebljavaju jedinice sa zračnim ogibljenjem.

               (3)

               S obzirom na tehnički napredak i unapređenja na vozilima u vezi s ugradbom podiznih platformi za vozila potrebno je uzeti u obzir podizne platforme pri ugradbi naprava za zaštitu od stražnjeg podlijetanja.

               (4)

               Direktivu 70/221/EEZ treba stoga na odgovarajući način izmijeniti.

               (5)

               Mjere propisane ovom Direktivom u skladu su s mišljenjem Odbora za prilagođavanje tehničkom napretku osnovanom člankom 13. stavkom 1. Direktive 70/156/EEZ,

         DONIJELA JE OVU DIREKTIVU:
   Članak 1.
   Prilog II. Direktivi 70/221/EEZ izmijenjen je u skladu s Prilogom ovoj Direktivi.
   Članak 2.
   1   S učinkom od 11. rujna 2007. ako zahtjevi propisani Direktivom 70/221/EEZ kako su izmijenjeni ovom Direktivom nisu ispunjeni, u vezi sa zaštitom od stražnjeg podlijetanja, država članica:

               (a)

               odbija dodjeljivanje EZ homologacije ili nacionalne homologacije tipa vozila;

               (b)

               odbija dodjeljivanje EZ homologacije tipa ili nacionalne homologacije naprave za zaštitu od stražnjeg podlijetanja, kao zasebne tehničke jedinice.

         2   S učinkom od 11. ožujka 2010. ako zahtjevi propisani Direktivom 70/221/EEZ kako su izmijenjeni ovom Direktivom nisu ispunjeni, u vezi sa zaštitom od stražnjeg podlijetanja, država članica:

               (a)

               odbija registraciju ili zabranjuje prodaju i početak uporabe novih vozila;

               (b)

               zabranjuje prodaju i početak uporabe naprave za zaštitu od stražnjeg podlijetanja kao zasebne tehničke jedinice.

         Članak 3.
   1   Države članice donose i objavljuju zakone i druge propise potrebne za usklađivanje s ovom Direktivom najkasnije do 11. ožujka 2007. One Komisiji odmah dostavljaju tekstove tih odredaba i korelacijsku tablicu između tih odredaba i ove Direktive.
   One primjenjuju te odredbe od 11. ožujka 2007.
   Kad države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   2   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 4.
   Ova Direktiva stupa na snagu dvadesetog dana od dana objave u Službenom listu Europske unije.

   Članak 5.
   Ova je Direktiva upućena državama članicama.

      Sastavljeno u Bruxellesu 17. veljače 2006.

            Za Komisiju

         Günter VERHEUGEN

            Potpredsjednik

      (1)  SL L 42, 23.2.1970., str. 1. Direktiva kako je zadnje izmijenjena Direktivom 2005/64/EZ Europskog parlamenta i Vijeća (SL L 310, 25.11.2005., str. 10.).

      (2)  SL L 76, 6.4.1970., str. 23. Direktiva kako je zadnje izmijenjena Aktom o pristupanju iz 2003.
   PRILOG
   Prilog II. Direktivi 70/221/EEZ mijenja se kako slijedi:

               1.

               umeće se sljedeći odjeljak 5.1.a.:

                           „5.1.a.

                           Vozilo se ispituje pod sljedećim uvjetima:

                                       —

                                       vozilo miruje na horizontalnoj, ravnoj, čvrstoj i glatkoj podlozi,

                                       —

                                       prednji kotači su izravnani,

                                       —

                                       gume su napunjene do tlaka koji preporuča proizvođač vozila,

                                       —

                                       vozilo može biti pričvršćeno na način koji preporuča proizvođač vozila, ako je to potrebno radi postizanja zahtijevanih sila,

                                       —

                                       ako je vozilo opremljeno hidropneumatskim, hidrauličkim ili pneumatskim ogibljenjem ili napravom za automatsko izravnavanje prema opterećenju, mora se ispitivati s ogibljenjem ili napravom u uobičajenim voznim uvjetima kako ih je odredio proizvođač.”;

               2.

               točka 5.4.5.2. zamjenjuje se sljedećim:

                           „5.4.5.2.

                           Na obje točke P1 i P3 uzastopce se primijeni horizontalna sila koja odgovara 25 % najveće tehnički dopuštene mase vozila, ali ne prelazi 5 × 104 N”;

               3.

               umeće se sljedeći odjeljak 5.4.a.:

                           „5.4.a.

                           Kod vozila opremljenih podiznom platformom pričvršćenje naprave za zaštitu od podlijetanja može, zbog mehanizma dizala, biti prekinuto. U tom se slučaju čini sljedeće:

                                       5.4.a.1.

                                       postranična udaljenost između dijelova za pričvršćenje naprave za zaštitu od podlijetanja i dijelova podizne platforme, zbog čega je prekid bio nužan, ne smije biti veća od 2,5 cm;

                                       5.4.a.2.

                                       pojedinačni dijelovi naprave za zaštitu od podlijetanja moraju, u svakom slučaju, imati efektivnu površinu od najmanje 350 cm2;

                                       5.4.a.3.

                                       pojedinačni dijelovi naprave za zaštitu od podlijetanja moraju biti dovoljno veliki da ispunjavaju zahtjeve stavka 5.4.5.1. o relativnom položaju ispitnih točaka. Ako se točke P1 nalaze unutar područja prekidanja navedenog u 5.4.a., koriste se točke P1 koje se nalaze u sredini postraničnog dijela naprave za zaštitu od stražnjega podlijetanja;

                                       5.4.a.4.

                                       za područja prekidanja naprave za zaštitu od podlijetanja i radi podizne platforme, točka 5.4.1. se ne primjenjuje.”


title: Direktiva Vijeća 98/59/EZ od 20. srpnja 1998. o usklađivanju zakonodavstava država članica u odnosu na kolektivno otkazivanje

text:
               05/Sv. 008

               HR

               Službeni list Europske unije

               86

         31998L0059

               L 225/16

               SLUŽBENI LIST EUROPSKE UNIJE

               20.07.1998.

      DIREKTIVA VIJEĆA 98/59/EZ
   od 20. srpnja 1998.
   o usklađivanju zakonodavstava država članica u odnosu na kolektivno otkazivanje
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 100.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir mišljenje Gospodarskog i socijalnog odbora (2),

               (1)

               budući da bi zbog preglednosti i jasnoće trebalo konsolidirati Direktivu Vijeća 75/129/EEZ od 17. veljače 1975. o usklađivanju zakonodavstava država članica u odnosu na kolektivno otkazivanje (3);

               (2)

               budući da je važno radnicima pružiti veću zaštitu u slučaju kolektivnog otkazivanja, uzimajući u obzir potrebu za uravnoteženim ekonomskim i socijalnim razvojem unutar Zajednice;

               (3)

               budući da, usprkos sve većoj usklađenosti, još uvijek postoje razlike između odredaba koje su na snazi u državama članicama u pogledu praktičnih rješenja i postupaka pri kolektivnom otkazivanju, te mjera određenih za ublažavanje posljedica od takvoga otkazivanja za radnike;

               (4)

               budući da ove razlike mogu imati izravni učinak na funkcioniranje unutarnjeg tržišta;

               (5)

               budući da se Rezolucijom Vijeća od 21. siječnja 1974. u vezi sa socijalnim akcijskim programom (4) predviđa direktiva o usklađivanju zakonodavstava država članica u odnosu na kolektivno otkazivanje;

               (6)

               budući da se u Povelji EZ-a o temeljnim socijalnim pravima radnika, koju su na sastanku Europskog vijeća održanom u Strasbourgu 9. prosinca 1989. donijeli šefovi država i vlada 11 država članica, među ostalim navodi, u točki 7. stavku 1., u prvoj rečenici te stavku 2.; u točki 17. stavku 1.; te u točki 18. trećoj alineji:

                           „7.

                           Ostvarenje unutarnjeg tržišta mora voditi do poboljšanja životnih i radnih uvjeta radnika u Europskoj zajednici […].
                           Poboljšanje mora obuhvatiti, ako je to potrebno, razvijanje određenih aspekata radnog zakonodavstva, kao što su postupci pri kolektivnom otkazivanju, te postupci s obzirom na stečaj.
                           […]

                           17.

                           Obavješćivanje, savjetovanje i sudjelovanje radnika mora se urediti prema odgovarajućim smjernicama, uzimajući u obzir postojeću praksu u različitim državama članicama.
                           […]

                           18.

                           To obavješćivanje, savjetovanje i sudjelovanje mora biti pravovremeno, posebno u sljedećim slučajevima:

                                       (—…)
                                       (—…)

                                                   —

                                                   u slučajevima postupaka pri kolektivnom otkazivanju;

                                       (—…)”;

               (7)

               budući da se ovo usklađivanje stoga mora razvijati uz zadržavanje poboljšanja u smislu članka 117. Ugovora;

               (8)

               budući da, radi izračunavanja broja viška radnika predviđenog definicijom kolektivnog otkazivanja u smislu ove Direktive, ostale načine prestanka ugovora o radu na inicijativu poslodavca bi trebalo izjednačiti s kolektivnim otkazivanjem, pod uvjetom da postoji najmanje pet radnika kojima se otkazuje;

               (9)

               budući da bi trebalo propisati da se ova Direktiva u načelu primjenjuje i na kolektivno otkazivanje uslijed prestanka djelatnosti pogona na temelju sudske odluke;

               (10)

               budući da bi državama članicama trebalo omogućiti da propišu da se predstavnici radnika mogu pozvati na stručnjake zbog tehničke složenosti pitanja koje će vjerojatno biti predmet obavješćivanja i savjetovanja;

               (11)

               budući da je potrebno osigurati da se obveze poslodavca, u pogledu obavješćivanja, savjetovanja i priopćenja, primjenjuju neovisno o tome je li odluku o kolektivnom otkazivanju donio poslodavac ili poduzeće koje ga kontrolira;

               (12)

               budući da bi države članice trebale osigurati da predstavnici radnika i/ili radnici imaju na raspolaganju upravne i/ili sudske postupke kako bi osigurali ispunjenje obveza propisanih ovom Direktivom;

               (13)

               budući da ova Direktiva ne smije utjecati na obveze država članica u pogledu rokova za prenošenje direktiva navedenih u Prilogu I. dijelu B,

         DONIJELO JE OVU DIREKTIVU:
   ODJELJAK I.

      Definicije i područje primjene

   Članak 1.
   1.   U smislu ove Direktive:

               (a)

               „kolektivno otkazivanje” znači otkazivanje koje provodi poslodavac iz jednog ili više razloga koji se ne odnose na osobu radnika kada, prema izboru države članice, broj viška radnika iznosi:

                           i.

                           u razdoblju od 30 dana:

                                       —

                                       najmanje 10 u pogonima koji inače zapošljavaju više od 20, a manje od 100 radnika,

                                       —

                                       najmanje 10 % od broja radnika u pogonima koji inače zapošljavaju najmanje 100, ali manje od 300 radnika,

                                       —

                                       najmanje 30 u pogonima koji inače zapošljavaju 300 ili više radnika,

                           ii.

                           ili, u razdoblju od 90 dana, najmanje 20, bez obzira na broj inače zaposlenih radnika u određenom pogonu;

               (b)

               „predstavnici radnika” znači predstavnici radnika koji su predviđeni propisima ili praksom država članica.

         Za izračun broja viška radnika prema prvom podstavku točke (a), prestanak ugovora o radu na inicijativu poslodavca iz jednog ili više razloga, a koji se ne odnose na osobu radnika, izjednačuje se s kolektivnim otkazivanjem, pod uvjetom da postoji najmanje pet otkaza.
   2.   Ova Direktiva ne primjenjuje se na:

               (a)

               kolektivno otkazivanje radnicima zaposlenim temeljem ugovora o radu sklopljenih na određeno vrijeme ili za određene zadaće, osim kada takvi otkazi uslijede prije dana isteka ili izvršenja takvih ugovora;

               (b)

               radnike zaposlene u tijelima javne uprave ili u poslovnim nastanima uređenim javnim pravom (ili, u državama članicama u kojima nije poznat taj pojam, u tijelima koja su s njima izjednačena);

               (c)

               posade pomorskih brodova.

         ODJELJAK II.

      Obavješćivanje i savjetovanje

   Članak 2.
   1.   Kada poslodavac ima namjeru provesti kolektivno otkazivanje, on pravodobno započinje savjetovanje s predstavnicima radnika s ciljem postizanja sporazuma.
   2.   Ta savjetovanja obvezno obuhvaćaju načine i sredstva za izbjegavanje kolektivnog otkazivanja ili smanjenje njihovog broja, te ublažavanje posljedica traženjem rješenja u popratnim socijalnim mjerama koje imaju za cilj, među ostalim, olakšati premještaj na drugo radno mjesto ili prekvalifikaciju radnika koji su postali viškom.
   Države članice mogu omogućiti da predstavnici radnika imaju mogućnost zatražiti usluge stručnjaka u skladu s nacionalnim zakonodavstvom i/ili praksom.
   3.   Da bi se predstavnicima radnika omogućilo da daju konstruktivne prijedloge, poslodavci su im dužni pravodobno tijekom savjetovanja:

               (a)

               dati sve potrebne podatke; i

               (b)

               u svakom slučaju obavijestiti ih pisanim putem o:

                           i.

                           razlozima planiranog kolektivnog otkazivanja;

                           ii.

                           broju i kategoriji radnika kojima se otkazuje;

                           iii.

                           broju i kategoriji radnika koji su inače u radnom odnosu;

                           iv.

                           razdoblju kroz koje će se provesti planirano kolektivno otkazivanje;

                           v.

                           predloženim kriterijima za odabir radnika kojima se otkazuje kao višku u onoj mjeri u kojoj nacionalno zakonodavstvo i/ili praksa daju za to ovlast poslodavcu;

                           vi.

                           načinu izračuna svih isplata naknada otpuštenim radnicima osim onih koje proizlaze iz nacionalnog zakonodavstva i/ili prakse.

         Poslodavac je dužan dostaviti nadležnom tijelu javne vlasti primjerak pisanog priopćenja koje barem sadrži podatke iz prvog podstavka, točke (b), podtočke i. do v.
   4.   Obveze propisane u stavcima 1., 2. i 3. primjenjuju se bez obzira donosi li odluku u pogledu kolektivnog otkazivanja poslodavac ili poduzeće koje kontrolira tog poslodavca.
   Prilikom razmatranja eventualnih kršenja obveza o obavješćivanju, savjetovanju i priopćavanju, koje su sadržane u ovoj Direktivi, ne uzima se u obzir obrana poslodavca koja se temelji na činjenici da mu poduzeće koje je donijelo odluku o kolektivnom otkazivanju nije dostavilo potrebne podatke.
   ODJELJAK III.

      Postupak kolektivnog otkazivanja

   Članak 3.
   1.   Poslodavci priopćuju pisanim putem nadležnom tijelu javne vlasti svako planirano kolektivno otkazivanje.
   Međutim, države članice mogu predvidjeti da je poslodavac, u slučaju planiranog kolektivnog otkazivanja zbog prestanka djelatnosti pogona na temelju sudske odluke, obvezan pisano obavijestiti nadležno tijelo javne vlasti samo ako ono to zahtijeva.
   Ovo priopćenje sadrži sve relevantne podatke vezane za predviđeno kolektivno otkazivanje i savjetovanje s predstavnicima radnika iz članka 2., a posebno razloge za kolektivno otkazivanje, broj radnika kojima se otkazuje, broj radnika koji su inače u radnom odnosu, te razdoblje u kojem će se provesti kolektivno otkazivanje.
   2.   Poslodavci predstavnicima radnika upućuju primjerak priopćenja predviđenog u stavku 1. Predstavnici radnika mogu nadležnom tijelu javne vlasti uputiti svoje moguće primjedbe.
   Članak 4.
   1.   Planirano kolektivno otkazivanje priopćeno nadležnom tijelu javne vlasti proizvodi učinke najranije 30 dana nakon priopćenja iz članka 3. stavka 1. i ne utječu na odredbe kojima se uređuju pojedinačna prava s obzirom na obavijest o otkazu.
   Države članice mogu ovlastiti nadležno tijelo javne vlasti da skrati rok iz prethodnog podstavka.
   2.   Rok iz stavka 1. nadležno tijelo javne vlasti koriste za traženje rješenja problema nastalih planiranim kolektivnim otkazivanjem.
   3.   Kada je početni rok iz stavka 1. kraći od 60 dana, države članice mogu ovlastiti nadležno tijelo javne vlasti da produlji početni rok na 60 dana od primitka priopćenja ako nije izgledno da će problemi nastali predviđenim kolektivnim otkazivanjem biti riješeni unutar početnog roka.
   Države članice mogu nadležnom tijelu javne vlasti dati šire ovlasti za produljenje.
   Poslodavac mora biti obaviješten o produljenju i njegovim razlozima prije isteka početnog roka iz stavka 1.
   4.   Države članice ne trebaju primijeniti ovaj članak pri kolektivnom otkazivanju koji proizlazi iz prestanka djelatnosti pogona na temelju sudske odluke.
   ODJELJAK IV.

      Završne odredbe

   Članak 5.
   Ova Direktiva ne utječe na pravo država članica da primijene ili donesu zakone ili druge propise povoljnije za radnike ili da promiču ili omoguće primjenu kolektivnih ugovora koji su povoljniji za radnike.
   Članak 6.
   Države članice osiguravaju da sudski i/ili upravni postupci budu dostupni predstavnicima radnika i/ili radnicima za izvršavanje obveza prema ovoj Direktivi.
   Članak 7.
   Države članice dostavljaju Komisiji tekst svih temeljnih odredaba nacionalnog prava koje su donesene ili se donose u području koje uređuje ova Direktiva.
   Članak 8.
   1.   Direktive navedene u Prilogu I., dijelu A ovime se stavljaju izvan snage ne dovodeći u pitanje obveze država članica u pogledu rokova za prenošenje navedenih u Prilogu I., dijelu B.
   2.   Pozivanje na direktive koje su stavljene izvan snage smatra se pozivanjem na ovu Direktivu i tumači se u skladu s korelacijskom tablicom utvrđenom u Prilogu II.
   Članak 9.
   Ova Direktiva stupa na snagu dvadesetog dana od dana objave u Službenom listu Europskih zajednica.

   Članak 10.
   Ova je Direktiva upućena državama članicama.

      Sastavljeno u Bruxellesu 20. srpnja 1998.

            Za Vijeće

            Predsjednik

         W. MOLTERER

      (1)  SL C 210, 6.7.1998.

      (2)  SL C 158, 26.5.1997., str. 11.

      (3)  SL L 48, 22.2.1975., str. 29. Direktiva kako je izmijenjena Direktivom 92/56/EEZ (SL L 245, 26.8.1992., str. 3.).

      (4)  SL C 13, 12.2.1974., str. 1.
   PRILOG I.
   DIO A

      Direktive stavljene izvan snage

   (na koje upućuje članak 8.)
   Direktiva Vijeća 75/129/EEZ i njezina sljedeća izmjena:
   Direktiva Vijeća 92/56/EEZ.
   DIO B

      Rokovi za prenošenje u nacionalno zakonodavstvo

   (na koje upućuje članak 8.)

               Direktiva

               Rok za prenošenje

               75/129/EEZ (SL L 48, 22.2.1975., str. 29.)

               19. veljače 1977.

               92/56/EEZ (SL L 245, 26.8.1992., str. 3.)

               24. lipnja 1994.

         PRILOG II.

      KORELACIJSKA TABLICA

               Direktiva 75/129/EEZ

               Ova Direktiva

               Članak 1. stavak 1. prvi podstavak točka (a) prva alineja točka 1.

               Članak 1. stavak 1. prvi podstavak točka (a)(i) prva alineja

               Članak 1. stavak 1. prvi podstavak točka (a) prva alineja točka 2.

               Članak 1. stavak 1. prvi podstavak točka (a)(i) druga alineja

               Članak 1. stavak 1. prvi podstavak točka (a) prva alineja točka 3.

               Članak 1. stavak 1. prvi podstavak točka (a)(i) treća alineja

               Članak 1. stavak 1. prvi podstavak točka (a) druga alineja

               Članak 1. stavak 1. prvi podstavak točka (a)(ii)

               Članak 1. stavak 1. prvi podstavak točka (b)

               Članak 1. stavak 1. prvi podstavak točka (b)

               Članak 1. stavak 1. drugi podstavak

               Članak 1. stavak 1. drugi podstavak

               Članak 1. stavak 2.

               Članak 1. stavak 2.

               Članak 2.

               Članak 2.

               Članak 3.

               Članak 3.

               Članak 4.

               Članak 4.

               Članak 5.

               Članak 5.

               Članak 5.a

               Članak 6.

               Članak 6. stavak 1.

               —

               Članak 6. stavak 2.

               Članak 7.

               Članak 7.

               —

               —

               Članak 8.

               —

               Članak 9.

               —

               Članak 10.

               —

               Prilog I.

               —

               Prilog II.


title: Direktiva Komisije 2012/38/EU od 23. studenoga 2012. o izmjeni Direktive 98/8/EZ Europskog parlamenta i Vijeća radi uvrštavanja cis -trikoz-9-ena kao aktivne tvari u njezin Prilog I.  Tekst značajan za EGP

text:
               03/Sv. 050

               HR

               Službeni list Europske unije

               219

         32012L0038

               L 326/13

               SLUŽBENI LIST EUROPSKE UNIJE

               23.11.2012.

      DIREKTIVA KOMISIJE 2012/38/EU
   od 23. studenoga 2012.
   o izmjeni Direktive 98/8/EZ Europskog parlamenta i Vijeća radi uvrštavanja cis-trikoz-9-ena kao aktivne tvari u njezin Prilog I.
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno njezin članak 16. stavak 2. drugi podstavak,
   budući da:

               (1)

               Uredbom Komisije (EZ) br. 1451/2007 od 4. prosinca 2007. o drugoj fazi desetogodišnjeg programa rada iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (2) utvrđen je popis aktivnih tvari koje treba ocijeniti radi njihovog mogućeg uvrštavanja u Prilog I., I.A ili I.B Direktivi 98/8/EZ. Taj popis uključuje cis-trikoz-9-en.

               (2)

               Na temelju Uredbe (EZ) br. 1451/2007, cis-trikoz-9-en je ocijenjen u skladu s člankom 11. stavkom 2. Direktive 98/8/EZ za primjenu u vrsti pripravaka 19, repelenti i mamci, kako su definirani u Prilogu V. toj Direktivi.

               (3)

               Austrija je imenovana državom članicom izvjestiteljicom i dostavila je Komisiji izvješće nadležnog tijela uz preporuku u skladu s člankom 14. stavcima 4. i 6. Uredbe (EZ) br. 1451/2007 11. studenoga 2009.

               (4)

               Države članice i Komisija pregledale su izvješće nadležnog tijela. U skladu s člankom 15. stavkom 4. Uredbe (EZ) br. 1451/2007, rezultati pregleda uključeni su u izvješće o ocjeni na Stalnom odboru za biocidne pripravke 25. svibnja 2012.

               (5)

               Na temelju ocjena može se očekivati da biocidni pripravci koji se koriste kao mamci i sadrže cis-trikoz-9-en zadovolje uvjete utvrđene člankom 5. Direktive 98/8/EZ. Stoga je primjereno uvrstiti cis-trikoz-9-en u Prilog I. toj Direktivi.

               (6)

               Na razini Unije nisu ocijenjene sve moguće primjene i scenariji izloženosti. Na primjer, nije ocijenjena primjena na otvorenom ni izloženost hrane ili hrane za životinje. Stoga je primjereno zahtijevati od država članica da ocijene one primjene ili scenarije izloženosti i one rizike za stanovništvo i dijelove okoliša koji nisu reprezentativno proučeni u okviru procjene rizika na razini Unije, te da prilikom odobrenja pripravka osiguraju poduzimanje potrebnih mjera ili nametanje posebnih uvjeta kako bi se uočeni rizici smanjili na prihvatljive razine.

               (7)

               S obzirom na moguću neizravnu izloženost ljudi putem konzumiranja hrane kao posljedicu onih primjena koje su zastupljene u ocjeni, primjereno je zahtijevati da se prema potrebi provjeri potreba za utvrđivanjem novih ili izmjenom postojećih maksimalnih razina ostataka u skladu s Uredbom (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (3), ili Uredbom (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (4). Potrebno je donijeti mjere kako bi se osiguralo da se primjenjive maksimalne razine ostataka ne prekoračuju.

               (8)

               Odredbe ove Direktive trebaju se istodobno primjenjivati u svim državama članicama kako bi se osigurao jednak tretman na tržištu Unije za sve biocidne pripravke u vrsti pripravka 19 koji sadrže aktivnu tvar cis-trikoz-9-en, te kako bi se olakšalo pravilno funkcioniranje tržišta biocidnih pripravaka općenito.

               (9)

               Prije uvrštenja aktivne tvari u Prilog I. Direktivi 98/8/EZ potrebno je omogućiti razumno razdoblje kako bi se državama članicama i zainteresiranim stranama omogućilo da se pripreme za ispunjavanje novih uvjeta i kako bi se osiguralo da podnositelji zahtjeva koji su pripremili dokumentaciju mogu u potpunosti iskoristiti desetogodišnje razdoblje zaštite podataka koje u skladu s člankom 12. stavkom 1. točkom (c) podtočkom ii. Direktive 98/8/EZ započinje na dan uvrštenja.

               (10)

               Nakon uvrštenja je potrebno državama članicama omogućiti razumno razdoblje za primjenu članka 16. stavka 3. Direktive 98/8/EZ.

               (11)

               Direktivu 98/8/EZ treba stoga na odgovarajući način izmijeniti.

               (12)

               U skladu sa Zajedničkom političkom izjavom država članica i Komisije o eksplanatornim dokumentima od 28. rujna 2011. (5), države članice obvezale su se, uz obavijest o svojim mjerama za prenošenje, u opravdanim slučajevima dostaviti i jedan ili više dokumenata kojima objašnjavaju vezu između dijelova direktive i odgovarajućih dijelova nacionalnih instrumenata za prenošenje.

               (13)

               Mjere predviđene ovom Direktivom u skladu su s mišljenjem Stalnog odbora za biocidne pripravke,

         DONIJELA JE OVU DIREKTIVU:
   Članak 1.
   Prilog I. Direktivi 98/8/EZ izmjenjuje se u skladu s Prilogom ovoj Direktivi.
   Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 30. rujna 2013.
   One te odredbe primjenjuju od 1. listopada 2014.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 23. studenoga 2012.

            Za Komisiju

            Predsjednik

         José Manuel BARROSO

      (1)  SL L 123, 24.4.1998., str. 1.

      (2)  SL L 325, 11.12.2007., str. 3.

      (3)  SL L 152, 16.6.2009., str. 11.

      (4)  SL L 70, 16.3.2005., str. 1.

      (5)  SL C 369, 17.12.2011., str. 14.
   PRILOG
   U Prilogu I. Direktivi 98/8/EZ dodaje se sljedeća stavka:

                  Br.

                  Uobičajeni naziv

                  IUPAC naziv,
                  identifikacijski brojevi

                  Minimalna čistoća aktivne tvari u biocidnom pripravku, kakav se stavlja na tržište

                  Datum uvrštenja

                  Rok za usklađivanje s člankom 16. stavkom 3. (osim za pripravke koji sadrže više od jedne aktivne tvari, za koje je rok za usklađivanje s člankom 16. stavkom 3. jednak onome iz zadnje odluke o uvrštenju njihovih aktivnih tvari)

                  Datum isteka uvrštenja

                  Vrsta pripravaka

                  Posebne odredbe (1)

                  „59

                     cis-trikoz-9-en (Muskalur)

                     cis-trikoz-9-en; (Z-trikoz-9-en)
                  EC br.: 248-505-7
                  CAS br.: 27519-02-4

                  801 g/kg

                  1. listopada 2014.

                  30. rujna 2016.

                  30. rujna 2024.

                  19

                  U okviru procjene rizika na razini Unije nisu ocijenjene sve moguće primjene i scenariji izloženosti; neke primjene i scenariji izloženosti, kao što su primjena na otvorenom i izloženost hrane ili hrane za životinje bili su isključeni. Kada je za pojedini pripravak to potrebno, pri ocjeni zahtjeva za odobrenje pripravka u skladu s člankom 5. i Prilogom VI., države članice moraju ocijeniti one primjene ili scenarije izloženosti i one rizike za stanovništvo i dijelove okoliša koji nisu reprezentativno proučeni u okviru procjene rizika na razini Unije.
                  Za pripravke koji sadrže cis-trikoz-9-en, koji mogu dovesti do prisutnosti ostataka u hrani ili hrani za životinje, države članice provjeravaju potrebu za utvrđivanjem novih ili izmjenom postojećih maksimalnih razina ostataka (MDK) u skladu s Uredbom (EZ) br. 470/2009 ili Uredbom (EZ) br. 396/2005 i poduzimaju sve odgovarajuće mjere za smanjenje rizika kojima se osigurava da se primjenjive MDK ne prekoračuju.”

      (1)  Za primjenu jedinstvenih načela Priloga VI., sadržaj i zaključci izvješća o ocjeni dostupni su na internetskoj stranici Komisije: http://ec.europa.eu/comm/environment/biocides/index.htm


title: 89/681/EEZ: Direktiva Vijeća od 21. prosinca 1989. o izmjeni Direktive 87/402/EEZ o zaštitnim konstrukcijama za slučaj prevrtanja ugrađenim ispred vozačkog sjedala uskih traktora na kotačima za poljoprivredu i šumarstvo

text:
               13/Sv. 009

               HR

               Službeni list Europske unije

               236

         31989L0681

               L 398/27

               SLUŽBENI LIST EUROPSKE UNIJE

               21.12.1989.

      DIREKTIVA VIJEĆA

   od 21. prosinca 1989.
   o izmjeni Direktive 87/402/EEZ o zaštitnim konstrukcijama za slučaj prevrtanja ugrađenim ispred vozačkog sjedala uskih traktora na kotačima za poljoprivredu i šumarstvo
   (89/681/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 100.a,
   uzimajući u obzir prijedlog Komisije (1),
   u suradnji s Europskim parlamentom (2),
   uzimajući u obzir mišljenje Gospodarskog i socijalnog odbora (3),
   budući da je potrebno donijeti mjere s ciljem postupnog uspostavljanja unutarnjeg tržišta u razdoblju do 31. prosinca 1992.; budući da unutarnje tržište obuhvaća područje bez unutarnjih granica u kojemu je osigurana sloboda kretanja robe, ljudi, usluga i kapitala;
   budući da članak 12. Direktive 87/402/EEZ (4) utvrđuje da se ta Direktiva mora dopuniti odredbama kojima se uvode dodatna ispitivanja udarom u postupku dinamičkog ispitivanja;
   budući da je, kako je odredba za dodatno ispitivanje u slučaju postupka statičkog ispitivanja već donesena, potrebno također u postupku dinamičkog ispitivanja predvidjeti dodatno ispitivanje koje točnije odražava stanje u slučaju prevrtanja traktora kako bi se tim postupcima statičkog i dinamičkog ispitivanja vratila istovrijednost i uklonila sadašnja neuravnoteženost između njih;
   budući da se na temelju pouzdanosti parametara i proračuna rezultati praktičnih ispitivanja obavljenih na stražnjim zaštitnim konstrukcijama mogu primijeniti za isti tip konstrukcije, ali ugrađene sprijeda,
   DONIJELO JE OVU DIREKTIVU:
   Članak 1.
   Direktiva 87/402/EEZ ovim se mijenja kako slijedi:

               1.

               točka 1.6. u Prilogu IV.A zamjenjuje se sljedećim:
               „1.6.   Dodatna ispitivanja

               1.6.1.   Ako se tijekom ispitivanja udarom pojave pukotine ili naprsline koje se ne mogu smatrati zanemarivim, drugo slično ispitivanje, ali visinom pada od:

               mora se provesti neposredno nakon ispitivanja udarom koje je prouzročilo pojavu tih naprslina ili pukotina, gdje je ‚a’ omjer trajne deformacije prema elastičnoj deformaciji (a = Dp/De) izmjerene u točki udara.
               Dodatna trajna deformacija nastala u drugom udaru ne smije prijeći 30 % od trajne deformacije nastale u prvom udaru.
               Da bi se omogućilo obavljanje dodatnog ispitivanja, potrebno je mjeriti elastičnu deformaciju tijekom svih ispitivanja udarom.
               1.6.2.   Ako se tijekom ispitivanja kompresijom pojave značajne pukotine ili naprsline, drugo slično ispitivanje kompresijom, ali sa silom od 1,2 Fv, mora se provesti neposredno nakon ispitivanja kompresijom koje je prouzročilo pojavu tih naprslina ili pukotina.”;

               2.

               U Prilogu VI. dodaje se sljedeća točka:
               7.3.   Vrsta i rezultati dodatnih dinamičkih ispitivanja”.

         Članak 2.
   Države članice donose zakone i druge propise potrebne za usklađivanje s ovom Direktivom u roku od dvanaest mjeseci od 3. siječnja 1990. One o tome odmah obavješćuju Komisiju.
   Članak 3.
   Ova je Direktiva upućena državama članicama.

      Sastavljeno u Bruxellesu 21. prosinca 1989.

            Za Vijeće

            Predsjednica

         E. CRESSON

      (1)  SL C 305, 30.11.1988., str. 7.

      (2)  SL C 120, 16.5.1989., str. 70. i

      SL C 256, 9.10.1989., str. 76.

      (3)  SL C 102, 24.4.1989., str. 6.

      (4)  SL L 220, 8.8.1987., str. 1.


title: Direktiva Komisije 2005/16/EZ od 2. ožujka 2005. o izmjeni priloga I. do V. Direktivi Vijeća 2000/29/EZ o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice

text:
               03/Sv. 58

               HR

               Službeni list Europske unije

               195

         32005L0016

               L 057/19

               SLUŽBENI LIST EUROPSKE UNIJE

         DIREKTIVA KOMISIJE 2005/16/EZ
   od 2. ožujka 2005.
   o izmjeni priloga I. do V. Direktivi Vijeća 2000/29/EZ o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 14. stavak 2. točke (c) i (d),
   nakon savjetovanja s dotičnim državama članicama,
   budući da:

               (1)

               Direktivom 2000/29/EZ predviđene su određene mjere protiv unošenja u države članice iz drugih država članica ili trećih zemalja, organizama koji su štetni za bilje ili biljne proizvode. Njome je također predviđeno da određene zone budu proglašene zaštićenim područjima.

               (2)

               Zbog administrativne pogreške u Aktu o pristupanju iz 2003. popis županija u Švedskoj koje su priznate kao zaštićena područja u pogledu Leptinotarsa decemlineata Say bio je netočan te ga treba ispraviti.

               (3)

               Prema informacijama koje je dostavila Danska, tu državu članicu više ne bi trebalo priznavati kao zaštićeno područje u pogledu virusa nekrotične žute žiličavosti, jer proizlazi da se taj štetan organizam sada udomaćio u Danskoj.

               (4)

               Prema informacijama koje je dostavila Ujedinjena Kraljevina, proizlazi da se Dendroctonus micans Kugelan sada udomaćio u nekim dijelovima Ujedinjene Kraljevine. U skladu s tim, zaštićeno područje u pogledu Dendroctonus micans Kugelan bi trebalo ograničiti na Sjevernu Irsku. Osim toga, zaštićeno područje u pogledu tog organizma bi trebalo također ograničiti na otok Man i Jersey.

               (5)

               Prema informacijama koje je dostavila Estonija, proizlazi da Erwinia amylovora (Burr.) Winsl. et. al. više nije prisutna u toj državi članici. Estonija se stoga može priznati zaštićenim područjem u pogledu tog organizma.

               (6)

               Prema informacijama koje je dostavila Italija i prema dodatnim informacijama koje je prikupio Ured za hranu i veterinarstvo tijekom svoje misije u Italiji u svibnju 2004., proizlazi da je virus Citrus tristeza sada udomaćen u toj državi članici. Italiju stoga više ne bi trebalo priznavati zaštićenim područjem u pogledu virusa Citrus tristeza.

               (7)

               Na temelju švicarskog zakonodavstva o zaštiti bilja, proizlazi da Kanton Ticino više nije priznat kao zaštićeno područje u pogledu Erwinia amylovora (Burr.) Winsl. et. al. Pravila o izvozu u Zajednicu bi trebalo prilagoditi kako bi se ukinuo poseban tretman dodijeljen bilju podrijetlom iz Ticina.

               (8)

               Zbog administrativne pogreške u pripremi Direktive Komisije 2004/31/EZ (2) posebni zahtjevi za unošenje i kretanje biljaka Vitis na Cipru, kako su utvrđeni u točki 21.1. dijela B Priloga IV. Direktivi 2000/29/EZ pogreškom su izbrisani. Stoga bi taj Prilog trebalo izmijeniti.

               (9)

               Radi poboljšanja fitosanitarne zaštite sjemena Zajednice Medicago sativa L. i sjemena Helianthus annuus L., Lycopersicon lycopersicum (L.) Karsten ex Farw. i Phaseolus L. certificiranog od Zajednice, to bi sjeme trebalo biti popraćeno biljnom putovnicom prilikom kretanja, osim lokalno, unutar Zajednice.

               (10)

               Odgovarajuće priloge Direktivi 2000/29/EZ treba stoga na odgovarajući način izmijeniti.

               (11)

               Mjere predviđene ovom Direktivom u skladu su s mišljenjem Stalnog odbora za biljno zdravstvo,

         DONIJELO JE OVU DIREKTIVU:
   Članak 1.
   Prilozi I., II., III., IV. i V. Direktivi 2000/29/EZ izmjenjuju se u skladu s tekstom u Prilogu ovoj Direktivi.
   Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom do 14. svibnja 2005. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   One primjenjuju te odredbe od 15. svibnja 2005.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu trećeg dana od dana objave u Službenom listu Europske unije.

   Članak 4.
   Ova je Direktiva upućena državama članicama.

      Sastavljeno u Bruxellesu 2. ožujka 2005.

            Za Komisiju

         Markos KYPRIANOU

            Član Komisije

      (1)  SL L 169, 10.7.2000., str. 1. kako je zadnje izmijenjena Direktivom Komisije 2004/102/EZ (SL L 309, 6.10.2004., str. 9.).

      (2)  SL L 85, 23.3.2004., str. 18.

      PRILOG
      Prilozi I., II., III., IV. i V. Direktivi 2000/29/EZ izmjenjuju se kako slijedi:

                  1.

                  Prilog I. dio B mijenja se kako slijedi:

                              (a)

                              U rubrici (a) točki 3., drugi stupac zamjenjuje se sljedećim:
                              „E (Ibiza i Menorca), IRL, CY, M, P (Azori i Maderia), UK, S (Blekinge, Gotland, Halland, Kalmar, Skåne), FI (okruzi Åland, Turku, Uusimaa, Kymi, Häme, Pirkanmaa, Satakunta)”;

                              (b)

                              U rubrici (b) točki 1. briše se „DK”.

                  2.

                  Prilog II. dio B mijenja se kako slijedi:

                              (a)

                              U rubrici (a) točki 3., treći stupac zamjenjuje se sljedećim:
                              „EL, IRL, UK (Sjeverna Irska, otok Man i Jersey)”;

                              (b)

                              U rubrici (b) točki 2. „EE” se umeće ispred „F (Korzika)” u trećem stupcu;

                              (c)

                              U rubrici (d) točki 1. u trećem stupcu, briše se „I”.

                  3.

                  U Prilogu III. dijelu B, u točkama 1. i 2., u drugom stupcu „EE” se umeće ispred „F” (Korzika);

                  4.

                  Prilog IV. dio B mijenja se kako slijedi:

                              (a)

                              U točki 1. treći stupac zamjenjuje se sljedećim:
                              „EL, IRL, UK (Sjeverna Irska, otok Man i Jersey)”;

                              (b)

                              U točki 7. treći stupac zamjenjuje se sljedećim:
                              „EL, IRL, UK (Sjeverna Irska, otok Man i Jersey)”;

                              (c)

                              U točki 14.1. treći stupac zamjenjuje se sljedećim:
                              „EL, IRL, UK (Sjeverna Irska, otok Man i Jersey)”;

                              (d)

                              U trećem stupcu točke 20.2. briše se „DK”.

                              (e)

                              U trećem stupcu točke 20.2. briše se „DK”.

                              (f)

                              Točka 21. mijenja se kako slijedi:

                                          i.

                                          u drugom stupcu, pod točkom (c), briše se „Ticino”;

                                          ii.

                                          u trećem stupcu, „EE” umeće se ispred „F (Korzika)”.

                              (g)

                              Umeće se sljedeća točka 21.1.:

                                                      „21.1.

                                                      Bilje Vitis L., osim plodova i sjemena

                                          Ne dovodeći u pitanje zabranu u Prilogu III. dijelu A točki 15. o unošenju biljaka Vitis L, osim plodova, iz trećih zemalja (izuzev Švicarske) u Zajednicu, službena izjava da bilje:

                                                      (a)

                                                      potječe iz područja za koje se zna da je slobodno od Daktulosphaira vitifoliae (Fitch);
                                                      ili

                                                      (b)

                                                      je uzgojeno na mjestu proizvodnje za koje je prilikom službenih kontrola provedenih tijekom zadnja dva cijela vegetacijska ciklusa utvrđeno da je slobodno od Daktulosphaira vitifoliae (Fitch);
                                                      ili

                                                      (c)

                                                      je bilo podvrgnuto fumigaciji ili drugom odgovarajućem tretmanu protiv Daktulosphaira vitifoliae (Fitch).

                                          CY”

                              (h)

                              Točka 21.3. mijenja se kako slijedi:

                                          i.

                                          u drugom stupcu, u točki (b), briše se ‚Ticino’;

                                          ii.

                                          u trećem stupcu „EE” se umeće ispred „F (Korzika)”.

                              (i)

                              U trećem stupcu točke 22. briše se „DK”.

                              (j)

                              U trećem stupcu točke 23. briše se „DK”.

                              (k)

                              U trećem stupcu točke 25. briše se „DK”.

                              (l)

                              U trećem stupcu točke 26. briše se „DK”.

                              (m)

                              U trećem stupcu točke 27.1. briše se „DK”.

                              (n)

                              U trećem stupcu točke 27.2. briše se „DK”.

                              (o)

                              U trećem stupcu točke 30. briše se „DK”.

                              (p)

                              Točka 31. se mijenja kako slijedi:

                                                      „31.

                                                      Plodovi Citrus L., Fortunella Swingle, Poncirus Raf., i njihovi hibridi podrijetlom iz E, F (izuzev Korzike), CY i I

                                          Ne dovodeći u pitanje zahtjev iz Priloga IV. dijela A odjeljka II. točke 30.1. da na ambalaži mora stajati oznaka podrijetla:

                                                      (a)

                                                      plodovi moraju biti bez lišća i peteljki; ili

                                                      (b)

                                                      u slučaju plodova s lišćem ili peteljkama, službena izjava da su plodovi zapakirani u zatvorene kontejnere koji su službeno zapečaćeni i da će ostati zapečaćeni tijekom prijevoza kroz zaštićeno područje, priznato za te plodove, i da na sebi imaju karakterističnu oznaku koja je prikazana u putovnici.

                                          EL, F (Korzika) M, P”

                  5.

                  Prilog V. dio A mijenja se kako slijedi:
                  Tekst u točki 2.4. zamjenjuje se sljedećim:

                              „—

                              sjeme i lukovice Allium ascalonicum L., Allium cepa L. i Allium schoenoprasum L., namijenjeni za sadnju, i biljke Allium porrum namijenjene za sadnju,

                              —

                              sjeme Medicago sativa L.,

                              —

                              certificirano sjeme Helianthus annuus L., Lycopersicon lycopersicum (L.) Karsten ex Farw. i Phaesolus L.”


title: Direktiva Komisije 2012/42/EU od 26. studenoga 2012. o izmjeni Direktive 98/8/EZ Europskog parlamenta i Vijeća radi uvrštavanja cijanovodika kao aktivne tvari u Prilog I. toj Direktivi  Tekst značajan za EGP

text:
               03/Sv. 050

               HR

               Službeni list Europske unije

               227

         32012L0042

               L 327/31

               SLUŽBENI LIST EUROPSKE UNIJE

               26.11.2012.

      DIREKTIVA KOMISIJE 2012/42/EU
   od 26. studenoga 2012.
   o izmjeni Direktive 98/8/EZ Europskog parlamenta i Vijeća radi uvrštavanja cijanovodika kao aktivne tvari u Prilog I. toj Direktivi
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno njezin članak 16. stavak 2. drugi podstavak,
   budući da:

               (1)

               Uredbom Komisije (EZ) br. 1451/2007 od 4. prosinca 2007. o drugoj fazi desetogodišnjeg programa rada iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (2) utvrđen je popis aktivnih tvari koje treba ocijeniti radi njihovog mogućeg uvrštavanja u Prilog I., I.A ili I.B Direktivi 98/8/EZ. Taj popis uključuje cijanovodik.

               (2)

               Na temelju Uredbe (EZ) br. 1451/2007 cijanovodik je ocijenjen u skladu s člankom 11. stavkom 2. Direktive 98/8/EZ za primjenu u sljedećim vrstama pripravaka, kako su definirani u Prilogu V. toj Direktivi: vrsta pripravaka 8, sredstva za zaštitu drva, vrsta pripravaka 14, rodenticidi, i vrsta pripravaka 18, insekticidi, akaricidi i pripravci za suzbijanje drugih člankonožaca.

               (3)

               Češka Republika imenovana je državom članicom izvjestiteljicom i dostavila je Komisiji tri izvješća nadležnog tijela uz preporuke u skladu s člankom 14. stavcima 4. i 6. Uredbe (EZ) br. 1451/2007 24. siječnja 2008.

               (4)

               Države članice i Komisija pregledale su izvješća nadležnog tijela. U skladu s člankom 15. stavkom 4. Uredbe (EZ) br. 1451/2007 rezultati pregleda uključeni su u tri izvješća o ocjeni na Stalnom odboru za biocidne pripravke 25. svibnja 2012.

               (5)

               Na temelju ocjena može se očekivati da biocidni pripravci koji se koriste kao sredstva za zaštitu drva, rodenticidi, insekticidi, akaricidi i pripravci za suzbijanje drugih člankonožaca i sadrže cijanovodik zadovolje uvjete utvrđene člankom 5. Direktive 98/8/EZ. Stoga je primjereno uvrstiti cijanovodik u Prilog I. toj Direktivi.

               (6)

               Na razini Unije nisu ocijenjene sve moguće primjene. Stoga je primjereno zahtijevati od država članica da ocijene one primjene ili scenarije izloženosti i one rizike za stanovništvo i dijelove okoliša koji nisu reprezentativno proučeni u okviru procjene rizika na razini Unije, te da prilikom odobrenja pripravaka osiguraju poduzimanje potrebnih mjera ili nametanje posebnih uvjeta kako bi se uočeni rizici smanjili na prihvatljive razine.

               (7)

               S obzirom na vrlo otrovna i zapaljiva svojstva aktivne tvari i rezultata procjene rizika, primjereno je zahtijevati da se primjena pripravaka odobri samo profesionalnim korisnicima koji su za to primjereno obučeni te da se za izvoditelje i druge nazočne osobe utvrde sigurni postupci rada tijekom fumigacije i prozračivanja, uključujući i sljedeće uvjete: pripravci se moraju primjenjivati uz odgovarajuću osobnu zaštitnu opremu, uključujući, kada je to primjereno, samostalni aparat za disanje i plinonepropusna odijela; zabranjen je ponovni ulazak u fumigirane prostore sve dok se koncentracija u zraku provjetravanjem ne svede na razinu sigurnu za izvoditelje i druge nazočne osobe; izloženost izvoditelja i drugih nazočnih osoba koncentracijama koje prekoračuju sigurne razine tijekom i nakon prozračivanja sprječava se uspostavom nadzirane izdvojene zone; prije fumigacije sva se hrana ili bilo kakav porozni materijal koji bi mogao apsorbirati aktivnu tvar, osim drva koje treba tretirati, iznosi iz prostora koji će se fumigirati ili se na odgovarajući način zaštićuje od apsorpcije, a prostor koji će se fumigirati mora se zaštititi od slučajnog zapaljenja.

               (8)

               Odredbe ove Direktive trebaju se istodobno primjenjivati u svim državama članicama kako bi se osigurao jednak tretman na tržištu Unije za sve biocidne pripravke vrsta pripravaka 8, 14 i 18 koji kao aktivnu tvar sadrže cijanovodik, te kako bi se olakšalo pravilno funkcioniranje tržišta biocidnih pripravaka općenito.

               (9)

               Prije uvrštenja aktivne tvari u Prilog I. Direktivi 98/8/EZ potrebno je omogućiti razumno razdoblje kako bi se državama članicama i zainteresiranim stranama omogućilo da se pripreme za ispunjavanje novih uvjeta i kako bi se osiguralo da podnositelji zahtjeva koji su pripremili dokumentaciju mogu u potpunosti iskoristiti desetogodišnje razdoblje zaštite podataka koje u skladu s člankom 12. stavkom 1. podstavkom (c) točkom ii. Direktive 98/8/EZ započinje na dan uvrštenja.

               (10)

               Nakon uvrštenja je potrebno državama članicama omogućiti razumno razdoblje za primjenu članka 16. stavka 3. Direktive 98/8/EZ.

               (11)

               Direktivu 98/8/EZ stoga treba na odgovarajući način izmijeniti.

               (12)

               U skladu sa Zajedničkom političkom izjavom država članica i Komisije o eksplanatornim dokumentima od 28. rujna 2011. (3), države članice obvezale su se, uz obavijest o svojim mjerama za prenošenje, u opravdanim slučajevima dostaviti i jedan ili više dokumenata kojima objašnjavaju vezu između dijelova direktive i odgovarajućih dijelova nacionalnih instrumenata za prenošenje.

               (13)

               Mjere predviđene ovom Direktivom u skladu su s mišljenjem Stalnog odbora za biocidne pripravke,

         DONIJELA JE OVU DIREKTIVU:
   Članak 1.
   Prilog I. Direktivi 98/8/EZ izmjenjuje se u skladu s Prilogom ovoj Direktivi.
   Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 30. rujna 2013.
   One primjenjuju te odredbe od 1. listopada 2014.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 26. studenoga 2012.

            Za Komisiju

            Predsjednik

         José Manuel BARROSO

      (1)  SL L 123, 24.4.1998., str. 1.

      (2)  SL L 325, 11.12.2007., str. 3.

      (3)  SL C 369, 17.12.2011., str. 14.
   PRILOG
   U Prilogu I. Direktivi 98/8/EZ dodaje se sljedeća stavka:

                  Br.

                  Uobičajeni naziv

                  IUPAC naziv Identifikacijski brojevi

                  Minimalna čistoća aktivne tvari u biocidnom pripravku, kakav se stavlja na tržište

                  Datum uvrštenja

                  Rok za usklađivanje s člankom 16. stavkom 3. (osim za pripravke koji sadrže više od jedne aktivne tvari, za koje je rok za usklađivanje s člankom 16. stavkom 3. jednak onome iz zadnje odluke o uvrštenju njihovih aktivnih tvari)

                  Datum isteka uvrštenja

                  Vrsta pripravaka

                  Posebne odredbe (1)

                  „60

                  cijanovodik

                  cijanovodik
                  EC br.: 200-821-6
                  CAS br.: 74-90-8

                  976 g/kg

                  1. listopada 2014.

                  30. rujna 2016.

                  30. rujna 2024.

                  8, 14, 18

                  Kada je za pojedini pripravak to potrebno, pri ocjeni zahtjeva za odobrenje pripravka u skladu s člankom 5. i Prilogom VI., države članice moraju ocijeniti one primjene ili scenarije izloženosti i one rizike za stanovništvo i dijelove okoliša koji nisu reprezentativno proučeni u okviru procjene rizika na razini Unije.
                  Države članice osiguravaju da odobrenja pripravaka namijenjenih za fumigaciju podliježu sljedećim uvjetima:

                              (1)

                              pripravak se smije isporučiti i smiju ga primjenjivati samo profesionalni korisnici koji su primjereno obučeni za njegovu primjenu;

                              (2)

                              treba uspostaviti sigurne postupke rada za izvoditelje i druge nazočne osobe tijekom fumigacije i prozračivanja;

                              (3)

                              pripravci se moraju primjenjivati uz odgovarajuću osobnu zaštitnu opremu, uključujući, kada je to primjereno, samostalne uređaje za disanje i plinonepropusna odijela;

                              (4)

                              zabranjen je ponovni ulazak u fumigirane prostore sve dok se koncentracija u zraku prozračivanjem ne svede na dopuštenu vrijednost izloženosti za izvoditelje i druge nazočne osobe;

                              (5)

                              izloženost izvoditelja i drugih nazočnih osoba koncentracijama koje prekoračuju dopuštene vrijednosti tijekom i nakon prozračivanja sprječava se uspostavom nadzirane izdvojene zone;

                              (6)

                              prije fumigacije sva se hrana ili bilo kakav porozni materijal koji bi mogao apsorbirati aktivnu tvar, osim drva koje treba tretirati, iznosi iz prostora koji će se fumigirati ili se na odgovarajući način zaštićuje od apsorpcije, a prostor koji će se fumigirati mora se zaštititi od slučajnog zapaljenja.”

      (1)  Za primjenu zajedničkih načela Priloga VI., sadržaj i zaključci izvješća o ocjeni dostupni su na internetskoj stranici Komisije: http://ec.europa.eu/comm/environment/biocides/index.htm.


title: Direktiva 2009/123/EZ Europskog parlamenta i Vijeća od 21. listopada 2009. o izmjeni Direktive 2005/35/EZ o onečišćenju s brodova i uvođenju sankcija za kršenja  Tekst značajan za EGP

text:
                  15/Sv. 28

                  HR

                  Službeni list Europske unije

                  67

            32009L0123

                  L 280/52

                  SLUŽBENI LIST EUROPSKE UNIJE

         DIREKTIVA 2009/123/EZ EUROPSKOG PARLAMENTA I VIJEĆA
         od 21. listopada 2009.
         o izmjeni Direktive 2005/35/EZ o onečišćenju s brodova i uvođenju sankcija za kršenja
         (Tekst značajan za EGP)
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o osnivanju Europske zajednice, a posebno njegov članak 80. stavak 2.,
         uzimajući u obzir prijedlog Komisije,
         uzimajući u obzir mišljenje Europskoga gospodarskog i socijalnog odbora (1),
         nakon savjetovanja s Odborom regija,
         u skladu s postupkom utvrđenim u članku 251. Ugovora (2),
         budući da:

                     (1)

                     Svrha Direktive 2005/35/EZ (3) i ove Direktive je uskladiti definicije prekršaja onečišćenja s brodova koje počine fizičke ili pravne osobe, raspon njihove odgovornosti i kazneni aspekt sankcija koje se mogu uvesti za takva kaznena djela koje počine fizičke osobe.

                     (2)

                     23. listopada 2007. Sud Europskih zajednica poništio je (4) Okvirnu odluku Vijeća 2005/667/PUP od 12. srpnja 2005. o jačanju kaznenopravnog okvira za provedbu propisa protiv onečišćenja s brodova (5), koja je dopunjavala Direktivu 2005/35/EZ u pogledu kaznenopravnih mjera. Ova Direktiva treba ispuniti pravni vakuum nastao nakon presude Suda.

                     (3)

                     Kaznene sankcije, kojima se društveno neodobravanje odražava na način drugačiji nego što se to čini administrativnim sankcijama, jačaju poštovanje važećeg zakonodavstva o onečišćenju s brodova i trebaju biti dovoljno oštre kako bi potencijalne onečišćivače odvratile od kršenja tog zakonodavstva.

                     (4)

                     Radi dodatnog povećanja pomorske sigurnosti i pomoći u sprečavanju onečišćenja s brodova, na razini EU-a već je donesen skup usklađenih zakonodavnih mjera. Dotično zakonodavstvo upućeno je državama zastave broda, vlasnicima i zakupcima brodova, klasifikacijskim društvima, državama luka i obalnim državama. Postojeći sustav sankcija za nezakonito ispuštanje onečišćujućih tvari s brodova koji dopunjuje spomenuto zakonodavstvo treba dodatno ojačati uvođenjem kaznenih sankcija.

                     (5)

                     Zajednička pravila o kaznenim sankcijama omogućuju učinkovitiju primjenu istražnih metoda i učinkovitiju suradnju unutar i između država članica.

                     (6)

                     Države članice trebaju primjenjivati učinkovite, proporcionalne i odvraćajuće sankcije i na pravne osobe širom Zajednice, jer se prekršaji onečišćenja s brodova često čine u interesu pravnih osoba ili u njihovu korist.

                     (7)

                     Jedini izuzeci koji bi se smjeli uvažavati u pogledu primjenjivosti Direktive 2005/35/EZ trebaju biti izuzeci utvrđeni u ovoj Direktivi. Stoga treba određene kategorije fizičkih i pravnih osoba, kao što su vlasnici tereta ili klasifikacijska društva, obuhvatiti područjem primjene ove Direktive.

                     (8)

                     Ovom Direktivom treba obvezati države članice da u svojim nacionalnim zakonodavstvima predvide kaznene sankcije za ispuštanja onečišćujućih tvari na koje se ova Direktiva primjenjuje. Ovom Direktivom ne treba stvarati obveze u pogledu primjene tih sankcija ili nekog drugog dostupnog sustava provedbe zakona u pojedinačnim slučajevima.

                     (9)

                     U okviru ove Direktive nezakonita ispuštanja onečišćujućih tvari s brodova treba smatrati kaznenim djelom ako su počinjena s namjerom, nepažnjom ili teškim nemarom, a rezultiraju pogoršanjem kakvoće mora. Manje ozbiljne slučajeve nezakonitih ispuštanja onečišćujućih tvari s brodova koji ne uzrokuju pogoršanje kakvoće mora ne treba smatrati kaznenim djelima. U okviru ove Direktive takva ispuštanja treba smatrati manjim prekršajima.

                     (10)

                     S obzirom da u sektoru pomorskog prometa postoji potreba za osiguravanjem visoke razine sigurnosti i zaštite okoliša, kao i potreba da se osigura učinkovitost načela po kojem onečišćivač plaća štetu koju nanese okolišu, ponavljanje prekršaja koji, iako ne pojedinačno, sveukupno ipak rezultiraju pogoršanjem kakvoće mora, treba smatrati kaznenim djelom.

                     (11)

                     Ovom se Direktivom ne dovode u pitanje drugi sustavi odgovornosti za štetu počinjenu onečišćenjem s brodova koji postoje u okviru prava Zajednice, te nacionalnog ili međunarodnog prava.

                     (12)

                     Nadležnost u pogledu kaznenih djela treba uspostaviti u skladu s nacionalnim pravom država članica i u skladu s njihovim obvezama prema međunarodnom pravu.

                     (13)

                     Države članice trebaju Komisiji pružati informacije o provedbi ove Direktive kako bi joj omogućile da procijeni njezin učinak.

                     (14)

                     Budući da zbog prekogranične štete koju dotično ponašanje može izazvati i zbog opsega i učinaka predloženog djelovanja, ciljeve ove Direktive ne mogu dostatno ostvariti same države članice, nego ih se može na bolji način ostvariti na razini Zajednice, Zajednica može donijeti mjere u skladu s načelom supsidijarnosti određenim u članku 5. Ugovora. U skladu s načelom proporcionalnosti određenim u tom članku, ova Direktiva ne prelazi ono što je potrebno za ostvarivanje tih ciljeva.

                     (15)

                     Ovom se Direktivom poštuju temeljna prava i načela koja su prepoznata člankom 6. Ugovora o Europskoj uniji i reafirmirana u Povelji o temeljnim pravima Europske unije.

                     (16)

                     U skladu s točkom 34. Međuinstitucionalnog sporazuma o boljem zakonodavstvu (6), države članice se potiče da u vlastitom interesu i u interesu Zajednice izrađuju i objavljuju vlastite tablice pomoću kojih će, koliko je to moguće, prikazati korelaciju između ove Direktive i mjera za prenošenje.

                     (17)

                     Direktivu 2005/35/EZ stoga treba na odgovarajući način izmijeniti,

               DONIJELI SU OVU DIREKTIVU:

            Članak 1.
            Izmjene Direktive 2005/35/EZ
            Direktiva 2005/35/EZ mijenja se kako slijedi:

                        1.

                        Naslov se zamjenjuje sljedećim:

                        2.

                        Članak 1. stavak 1. zamjenjuje se sljedećim:

                           „1.   Svrha je ove Direktive ugraditi u pravo Zajednice međunarodne standarde za onečišćenja s brodova i osigurati da osobe odgovorne za ispuštanje onečišćujućih tvari podliježu odgovarajućim sankcijama, što uključuje i kaznene sankcije radi veće pomorske sigurnosti i bolje zaštite morskog okoliša od onečišćenja s brodova.”

                        3.

                        Članku 2. dodaje se sljedeća točka:

                                    „5.

                                    ‚Pravna osoba’ znači svaki pravni entitet koji posjeduje takav status prema primjenjivom nacionalnom pravu, osim samih država ili javnih tijela u izvršavanju državne vlasti ili javnih međunarodnih organizacija.”

                        4.

                        Članci 4. i 5. zamjenjuju se sljedećim:

                           „Članak 4.
                           Kršenja

                              1.   Države članice osiguravaju da ispuštanja onečišćujućih tvari s brodova, uključujući i manje ozbiljne slučajeve takvih ispuštanja u bilo koje područje iz članka 3. stavka 1., budu smatrana kršenjima ako su počinjena s namjerom, nepažnjom ili teškim nemarom.

                              2.   Svaka država članica poduzima potrebne mjere kako bi osigurala da se svaka fizička ili pravna osoba koja je počinila kršenje u smislu stavka 1. za to može pozvati na odgovornost.

                           Članak 5.
                           Izuzeci

                              1.   Ispuštanje onečišćujućih tvari u bilo koje od područja iz članka 3. stavka 1. ne smatra se kršenjem ako zadovoljava uvjete predviđene u Prilogu I. – odredbe 15., 34., 4.1. ili 4.3. ili u Prilogu II. – odredbe 13., 3.1.1. ili 3.1.3. Marpol-a 73/78.

                              2.   Ispuštanje onečišćujućih tvari u bilo koje od područja iz članka 3. stavka 1. točaka (c), (d) i (e) ne smatra se kršenjem za vlasnika, kapetana ili posadu ako zadovoljava uvjete predviđene u Prilogu I. – odredba 4.2. ili u Prilogu II. – odredba 3.1.2. Marpol-a 73/78.”

                        5.

                        Nakon članka 5. umeću se sljedeći članci:

                           „Članak 5.a
                           Kaznena djela

                              1.   Države članice osiguravaju da kršenja za potrebe članaka 4. i 5. budu smatrana kaznenim djelima.

                              2.   Stavak 1. ne primjenjuje se na manje prekršaje kod kojih počinjeno djelo ne uzrokuje pogoršanje kakvoće mora.

                              3.   Ponavljanje manjih prekršaja koji, iako ne pojedinačno, sveukupno ipak rezultiraju pogoršanjem kakvoće mora, smatra se kaznenim djelom ako su počinjeni s namjerom, nepažnjom ili teškim nemarom.

                           Članak 5.b
                           Poticanje na prekršaj i sudioništvo
                           Države članice osiguravaju da se svaki čin poticanja na prekršaj i sudioništvo koji je počinjen s namjerom, a spominje se u članku 5.a, stavcima 1. i 3., kažnjava kao kazneno djelo.”

                        6.

                        Članak 8. zamjenjuje se sljedećim:

                           „Članak 8.
                           Sankcije
                           Svaka država članica poduzima potrebne mjere kako bi osigurala da se kršenja za potrebe članaka 4. i 5. kažnjavaju učinkovitim, proporcionalnim i odvraćajućim sankcijama.”

                        7.

                        Iza članka 8. umeću se sljedeći članci:

                           „Članak 8.a
                           Sankcije za fizičke osobe
                           Svaka država članica poduzima potrebne mjere kako bi osigurala da se prekršaji iz članka 5.a stavaka 1. i 3. i članka 5.b kažnjavaju učinkovitim, proporcionalnim i odvraćajućim kaznenim sankcijama.

                           Članak 8.b
                           Odgovornost pravnih osoba

                              1.   Svaka država članica poduzima potrebne mjere kako bi osigurala da pravne osobe mogu odgovarati za kaznena djela iz članka 5.a stavaka 1. i 3. i članka 5.b, koja u njihovu korist počini bilo koja fizička osoba koja djeluje bilo pojedinačno bilo kao dio nekog tijela pravne osobe, a koja je na rukovodećem položaju u strukturi pravne osobe, na temelju:

                                          (a)

                                          ovlasti za predstavljanje pravne osobe;

                                          (b)

                                          ovlaštenja za donošenje odluka u ime pravne osobe; ili

                                          (c)

                                          ovlaštenja za provođenje kontrole unutar pravne osobe.

                              2.   Svaka država članica isto tako osigurava da pravna osoba može odgovarati ako su nedovoljni nadzor ili kontrola od strane fizičke osobe iz stavka 1. omogućili počinjenje kaznenog djela iz članka 5.a stavaka 1. i 3. i članka 5.b u korist te pravne osobe od strane fizičke osobe u njezinoj nadležnosti.

                              3.   Odgovornost pravne osobe prema stavcima 1. i 2. ne isključuje kazneni postupak protiv fizičkih osoba koje su u kaznenim djelima iz članka 5.a stavaka 1. i 3. i članka 5.b počinitelji, poticatelji ili suučesnici.

                           Članak 8.c
                           Sankcije za pravne osobe
                           Svaka država članica poduzima potrebne mjere kako bi osigurala da se pravnu osobu koju se smatra odgovornom prema članku 8.b kazni učinkovitim, proporcionalnim i odvraćajućim kaznenim sankcijama.”

            Članak 2.
            Prenošenje
            Države članice donose zakone i druge propise potrebne za usklađivanje s ovom Direktivom do 16. studenoga 2010. One Komisiji odmah dostavljaju tekst tih odredaba.
            Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.

            Članak 3.
            Stupanje na snagu
            Ova Direktiva stupa na snagu dvadesetog dana od dana objave u Službenom listu Europske unije.

            Članak 4.
            Adresati
            Ova je Direktiva upućena državama članicama.

            Sastavljeno u Strasbourgu 21. listopada 2009.

                  Za Europski parlament

                  Predsjednik

               J. BUZEK

                  Za Vijeće

                  Predsjednica

               C. MALMSTRÖM

            (1)  SL C 77, 31.3.2009., str. 69.

            (2)  Mišljenje Europskog parlamenta od 5. svibnja 2009. (još nije objavljeno u Službenom listu) i Odluka Vijeća od 14. rujna 2009.

            (3)  SL L 255, 30.9.2005., str. 11.

            (4)  Predmet C-440/05 Komisija protiv Vijeća, ECR [2007] I-9097.

            (5)  SL L 255, 30.9.2005., str. 164.

            (6)  SL C 321, 31.12.2003., str. 1.


title: Direktiva Komisije 2012/40/EU od 26. studenoga 2012. o ispravku Priloga I. Direktivi 98/8/EZ Europskog parlamenta i Vijeća o stavljanju biocidnih pripravaka na tržište  Tekst značajan za EGP

text:
               03/Sv. 050

               HR

               Službeni list Europske unije

               222

         32012L0040

               L 327/26

               SLUŽBENI LIST EUROPSKE UNIJE

               26.11.2012.

      DIREKTIVA KOMISIJE 2012/40/EU
   od 26. studenoga 2012.
   o ispravku Priloga I. Direktivi 98/8/EZ Europskog parlamenta i Vijeća o stavljanju biocidnih pripravaka na tržište
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno njezin članak 16. stavak 2. drugi podstavak,
   budući da:

               (1)

               Direktivom Komisije 2009/91/EZ od 31. srpnja 2009. o izmjeni Direktive 98/8/EZ Europskog parlamenta i Vijeća radi uvrštavanja dinatrijevog tetraborata kao aktivne tvari u njezin Prilog I. (2) dinatrijev tetraborat definiran je trima CAS brojevima za tri različita oblika te tvari. Ti se CAS brojevi temelje na izvješću koje je Komisiji dostavila Nizozemska 7. srpnja 2006., koje je Stalni odbor za biocidne pripravke potvrdio 20. veljače 2009.

               (2)

               Nizozemska je obavijestila Komisiju da je CAS broj za pentahidrat u izvornom izvješću netočan te je Komisiji podnijela izmijenjeno izvješće prema kojemu je točan CAS broj za taj oblik 12179-04-3. Izmijenjeno izvješće potvrdio je Stalni odbor za biocidne pripravke 25. svibnja 2012.

               (3)

               Prilog I. Direktivi 98/8/EZ stoga treba na odgovarajući način ispraviti.

               (4)

               Mjere predviđene ovom Direktivom u skladu su s mišljenjem Stalnog odbora za biocidne pripravke,

         DONIJELA JE OVU DIREKTIVU:
   Članak 1.
   Prilog I. Direktivi 98/8/EZ izmjenjuje se u skladu s Prilogom ovoj Direktivi.
   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 31. ožujka 2013. One Komisiji odmah dostavljaju tekst tih odredaba.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 26. studenoga 2012.

            Za Komisiju

            Predsjednik

         José Manuel BARROSO

      (1)  SL L 123, 24.4.1998., str. 1.

      (2)  SL L 201, 1.8.2009., str. 39.
   PRILOG
   U Prilogu I. Direktivi 98/8/EZ treći stupac stavke br. 24 zamjenjuje se sljedećim:
   IUPAC naziv
   Identifikacijski brojevi

      „dinatrijev tetraborat
      EC br.: 215-540-4
      CAS br. (bezvodni): 1330-43-4
      CAS br. (pentahidrat): 12179-04-3
      CAS br. (dekahidrat): 1303-96-4”